open-index/open-wikipedia-markdown huggingface dataset:
Հեշտ հաց (հեքիաթ)

**Հեշտ հաց**, բելառուսական ժողովրդական հեքիաթ։

## Սյուժե

Հեքիաթը պատմում է մի հնձվորի մասին, ով մարգագետնում խոտ հնձելիս շատ էր հոգնել, և նստել էր հաց ուտելու։ Հանկարծ անտառից մի սոված գայլ է դուրս գալիս, մարդուն հարցնում, թե ինչ է նա ուտում, նա էլ պատասխանում է, որ հաց է ուտում, ու մի կտոր տալիս գայլին։ Գայլը շատ է հավանում հացը, և մարդուն հարցնում է, թե ինչպես կարելի է այն ստանալ, մարդն էլ նրան բացատրում է, թե ինչպես կարելի է հաց ստանալ, գայլը ընկնում է մտքերի մեջ, հետո ծոծրակը քորում, ու ասում, որ դա իր համար չէ, խնդրում, որ մարդը նրան հեշտ հաց վաստակելու ձևը սովորեցնի։ Մարդն էլ ասում է, որ եթե ուզում է հեշտ հաց վաստակել, թող գնա ձիու մոտ, գայլն էլ այդպես է անում։ Հենց ձիուն տեսնում է, ասում է, որ ձիուն կուտի, ձին էլ խորամանկության է դիմում, ասելով, որ եթե գայլը իրեն սմբակներով ուտի, սմբակները նրա ատամները կջարդեն, գայլն էլ գնում է, որ ձիու սմբակները հանի, ձին գայլին այնպես է հարվածում, որ գայլը գլորվում է, ընկնում դաշտ, գնում է, որ լվացվի, տեսնում է գետի մեջ սագեր են լողում, գնում է նրանց մոտ։ Սագերն էլ նրան ասում են, որ երգի, նա էլ սկսում է երգել, ու բոլոր սագերը թռչում հեռանում են։ Բարկացած գնում է, տեսնում մի տարեց մարդ քայլում է, նույնը կրկնվում է, տարեցն էլ ասում է, որ առաջին հերթին պետք է թութունից հոտ քաշեն, թութունը հանում է մի թեթև հոտ է քաշում, տալիս է գայլին, գայլն ամբողջ ուժով հոտ է քաշում, ու սկսում փռշտալ, մեկ ժամ, երկու ժամ, այնքան է փռշտում, մինչև թութունի հատիկները քթից լրիվությամբ մաքրվում են, նայում է տեսնում այդ մարդը արդեն գնացել է, ինքն էլ գնում է մարգագետին տեսնում մի խոյ է արածում, խոյին էլ է ասում, որ նրան կուտի, խոյն էլ առաջարկում է, որ ինքը գնա մարգագետնի ծայրը, վազքով գա, ցատկի գայլի բերանը, գայլն էլ համաձայնվում է։ Խոյն այդպես է անում, բայց գայլի բերանը ցատկելու փոխարեն, պոզերով հարվածում է գայլին, ու փախչում։ Այդպես էլ գայլը հեշտ հաց չի կարողանում վաստակել։

## Կերպարներ
* Գայլ
* Հնձվոր
* Ձի
* Սագեր
* Տարեց մարդ
* Խոյ

 
## Տես նաև
* Կորած բառը
* Ճստիկ-պստիկը
* Փիսիկ ոսկեճակատիկ (հեքիաթ)

## Ծանոթագրություններ

## Արտաքին հղումներ

* Белорусская народная сказка:«Легкий хлеб» 
* Сказка «Лёгкий хлеб»

Կատեգորիա:Ժողովրդական հեքիաթներ
Մեշեր (ֆուտբոլիստ)

**Էդսոն Անդրե Սիտոե** (, ), մոզամբիկցի ֆուտբոլիստ։ «Ռեն» ակումբի պաշտպան։

## Ակումբային կարիերա
Մեշերն իր պրոֆեսիոնալ կարիերան սկսել է 2006 թվականին «Դեշպորտիվու դի Մապուտու» ակումբի կազմում։ 2010 թվականի հունվարին նա տեղափոխվել է Պորտուգալիա, որտեղ երկուսուկես  տարվա պայմանագիր է կնքել մայրաքաղաքային «Սպորտինգի» հետ ևս երեք տարով երկրարաձգելու հնարավորությամբ․ տրանսֆերի արժեքը կազմել է 173.000 մլն եվրո։

2010 թվականի  փետրվարի 24-ին նա կատարել է իր նորամուտը «Սպորտինգում»՝ մասնակցելով Ինտերկալար լիգայի՝ «Բելենենսիշ» ակումբի դեմ խաղին։ 2010/11 մրցաշրջանում վարձավճարով խաղացել է «Օլյանենսի» ակումբում, որի կազմում 2010 թվականի սեպտեմբերի 11-ին կատարել է իր նորամուտը Սուպերլիգայում՝ մասնակցելով «Սպորտինգի» դեմ խաղին (0:0)։

2012 թվականին նա տեղափոխվել է «Նասիոնալ» ակումբի կազմ։

2014 թվականի հունիսի 19-ին պայմանագիր է կնքել ֆրանսիական «Ռեն» ակումբի հետ։ Լիգա 1-ում իր նորամուտը կատարել է նույն թվականի օգոստոսի 10-ին՝ «Լիոն» ակումբի հետ խաղում։ Վեց օր անց նա երկու գոլ է խփել «Էվիան» ակումբի դեմ խաղում։

## Կարիրան հավաքականում
Մոզամբիկի ազգային հավաքականի կազմում նա կատարել է իր նորամուտը 2007 թվականին։  Նա ընդգրկված է եղել հավաքականի կազմում Անգոլայում կայացած Աֆրիկյան երկրների գավաթի 2010 թվականի խաղարկությունում, որտեղ նա մասնակցել է Բենինի և Եգիպտոսի հավաքականների հետ հանդիպումներին։  Ընդհանուր առմամբ, Մեշերը հավաքականի կազմում անցկացրած 40 խաղում կարողացել է խփել 1 գնդակ։

### Գոլերը հավաքականում

## Ծանոթագրություններ

## Արտաքին հղումներ
* Ֆուտբոլիստի էջը  footballzz.com կայքում 
*
*

Կատեգորիա:Մոզամբիկի հավաքականի ֆուտբոլիստներ
Կատեգորիա:Մոզամբիկցի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Օլյանենսեի ֆուտբոլիստներ
Կատեգորիա:Նասիոնալ Մոնտեվիդեոյի ֆուտբոլիստներ
Կատեգորիա:Էշտորիլ Պրայայի ֆուտբոլիստներ
Կատեգորիա:Սպորտինգ Լիսաբոնի ֆուտբոլիստներ
Կատեգորիա:Ռենի ֆուտբոլիստներ
Կատեգորիա:Բորդոյի ֆուտբոլիստներ
Ժորիս Նյանոն

**Նայնոն Ժորիս** (, ), ֆրանսիացի ֆուտբոլիստ։  «Ռեն» ակումբի պաշտպան

## Ակումբային կարիերա
Նյանոնն սկսել է իր ֆուտբոլային կարիերան «Ռեն» ակումբի կազմում։ 2014 թվականից խաղացել է ակումբի երիտասարդական թիմի կազմում, 2015/16 մրցաշրջանից հրավիրվել է ակումբի հիմնական կազմ։  2016 թվականի հունվարի 16-ին նա կատարել է իր դեբյուտը Լիգա 1-ում՝ 21-րդ տուրի՝ «Տրուա» ակումբի խաղի ընդմիջումից հետո փոխարինելով Ֆալու Դյանին։

Ընդհանուր առմամբ, իր համար դեբյուտային մրցաշրջանում նա յոթ խաղ է ակցկացրել, որոնցից երկուսում դաշտ է դուրս եկել մեկնարկային կազմում։ 2016 թվականի մարտին ակումբի հետ  պայմանագիր է կնքել երեք տարի ժամկետով։

## Կարիերան հավաքականում
Ժորիս Նյանոն հրավիրվել է Ֆրանսիայի երիտասարդական (մինչև 20 տարեկանների) հավաքական, սակայն նրա կազմում ոչ մի խաղի չի մասնակցել։ Հնարավորություն ունի խաղալ Կոտ դ'Դվուարի հավաքականի կազմում որպես այդ ազգի ներկայացուցիչ։

## Ծանոթագրություններ

## Արտաքին հղումներ
* 
* 

Կատեգորիա:Լա Լիգայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆրանսիացի ֆուտբոլիստներ
Կատեգորիա:Ռենի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Սենտ Էտիենի ֆուտբոլիստներ
Լուելա Դաուդ Սմիթ

**Լուելա Դաուդ Սմիթ** (, ), ամերիկացի բանաստեղծ, գրող։

Սմիթը տասը տարի դասավանդել է դպրոցում, եղել է երեք ավագ դպրոցի և մեկ ակադեմիայի տնօրեն։ Նրա աշխատանքային գործունեության բնագավառներն են եղել նաև զսպվածությունը, կիրակնօրյա դպրոցը, արգելքն ու հավասար ընտրական իրավունքները։ Սմիթը գրել է Ազգային տիեզերական հասարակության համար։ Նա հեղինակել է «Ճանապարհի եզրի տերևներ», 1879 թվական, «Քամու ծաղիկներ», 1887 թվական, «Ծաղիկներ օտար դաշտերից», 1895 թվական, «Եկեղեցու արժեքը», 1898 թվական, «Ժուժկալության տասներեք թեզեր և երկու եռագրություններ», 1901 թվական , ինչպես նաև «Հաղթանակելու ուղիները», 1904 թվական, «Առօրյա մտքեր ու իդելաներ», 1930 թվական, «Ճանապարհին, բանաստեղծություններ», 1938 թվական։

## Կենսագրություն
Լուելա Դաուդ Սմիթը ծնվել է 1847 թվականին Մասաչուսեթսի Շեֆիլդ քաղաքում՝ Ալմերոն և Էմիլի (Կուրտիս) Դաուդների ընտանիքում։ Եղել է ընտանիքի չորս երեխաներից ավագը։ Երբ Լուելան երկու տարեկան էր, ընտանիքը տեղափոխվել է Արևմտյան Վերջինիա, որտեղ նրանք մնացել են ինը տարի։ Նրա ծնողները եղել են մանկավարժներ, և նա կրթվել է տանը և ծնողների ղեկավարած դպրոցում։

Երբ Լուելան ինը տարեկան էր, ընտանիքը վերադարձել է Մասաչուսեթս, որտեղ նա սովորել է Հարավային էգրեմոնի ակադեմիայում, որտեղ հետագայում դասավանդել է, 1866 թվականին ավարտել է Ուեսթֆիլդի ավագ և նորմալ դպրոցները, 1868 թվականին՝ Չարլզ Ֆ. Դաուդսի սեմինարիան։

մինի|Լուելա Դաուդ Սմիթ

## Գործունեություն
Բացի մասնավոր դասեր տալը, Սմիթը մի քանի տարի դասավանդել է դպրոցում։ Նա նաև իրականացրել է կիրակնօրյա դպրոցի, զսպվածության և ընտրական իրավունքի հետ կապված աշխատանքներ։

1875 թվականի մայիսի 18-ին ամուսնացել է Հենրի Հեդլի Սմիթի հետ։ Նրանք մինչև 1884 թվականն ապրել են Շեֆիլդում, այնուհետև մեկնել են Եվրոպա, երկար ճամփորդությունից հետո վերադարձել են ԱՄՆ, հաստատվել Հուդզոնում, Նյու Յորք, որտեղ դոկտոր Սմիթը զբաղվել է բժշկությամբ։

Սմիթը գրական աշխատանքով զբաղվել է երիտասարդ տարիներից։ Նա շատ է գրել և՛ արձակ, և՛ բանաստեղծություն, իր գրվածքները հանձնել է տարբեր ամսագրերի և պարբերականների։ 1879 թվականին նա հավաքել է իր մի շարք գործեր և դրանք հրատարակել «Ճամփեզրի տերևներ» (Նյու Յորք) անվամբ։ 1887 թվականին լույս է տեսել երկրորդ հատորը՝ «Քամու ծաղիկներ» (Չիկագո)։ Նրա հետագա աշխատանքները ներառված են «Ծաղիկներ օտար դաշտերից», 1895 թվական, «Եկեղեցու արժեքը», 1898 թվական և «Ժուժկալության տասներեք թեզեր և երկու եռագրություններ», 1901 թվական հատորներում։

## Ընտրված գործեր
* Wayside Leaves (Ճանապարհի եզրի տերևներ), 1879։ 
* Wind Flowers (Քամու ծաղիկներ), 1887։ 
* Flowers from Foreign Fields (Ծաղիկներ օտար դաշտերից), 1895։ 
* The Value of the Church (Եկեղեցու արժեքը), 1898։ 
* Thirteen Temperance Theses and Two Trilogies (Ժուժկալության տասներեք թեզեր և երկու եռագրություններ), 1901։ 
* Ways to win (Հաղթանակելու ուղիները), 1904։ 
* Daily ideas and ideals (Առօրյա մտքեր ու իդելաներ), 1930։ 
* Along the way; poems (Ճանապարհին, բանաստեղծություններ), 1938։

## Ծանոթագրություններ

Կատեգորիա:Ամերիկացի գրողներ
Կատեգորիա:Ամերիկացի բանաստեղծներ
Կատեգորիա:Ամերիկացի սուֆրաժիստներ
Կատեգորիա:20-րդ դարի ամերիկացի կին գրողներ
Կատեգորիա:Ամերիկացի մանկավարժներ
Կատեգորիա:20-րդ դարի ամերիկացի գրողներ
Խոսող կենդանիներ

մինի
**Խոսող կենդանիներ**, կենդանիներ և թռչուններ, որոնք ունակ են կրկնօրինակել մարդկային ձայներ, իսկ, հնարավոր է նաև, ընդունակ են գիտակցորեն հաղորդակցվել մարդկանց հետ (սակայն այսպիսի դեպքերում չպետք է բացառել խաբեությունը)։

Լայն իմաստով՝ կենդանիներ, որոնք ունակ են հաղորդակցվել տարբեր նշաններով։

## Խոսող կենդանիների ցանկ
Այսպիսի կենդանիներից են.
* թութականմաններ։ Աֆրիկյան մոխրագույն թութակ, Ամազոններ
* Ագռավներ։ Սև ագռավ, արջնագռավ, սովորական կաչաղակ, սերմնաքաղ, ճայակ
* Սարյակների ընտանիք։ Սարյակ, մայնա,
* Երգող թռչուններ։ Սոխակ, դեղձանիկ
* Պրիմատներ։ Մարդանման կապիկներ, շիմպանզե, գորիլա
* Ընտանի և գյուղատնտեսական կենդանիներ։ Շուն, կատու, խոզ, ձի
* Ջրային կաթնասուններ։ Դելֆին, ծովաշուն

## Տես նաև
* Կենդանիների ինտելեկտ
* Դելֆինների լեզու

## Ծանոթագրություններ

## Գրականություն
* *[[Кёлер, Вольфганг|Кёлер В.]]* (Wolfgang Kohler). Исследование интеллекта человекоподобных обезьян. 216 с. М., 1930.
* *Зорина З. А., Смирнова А. А.* О чём рассказали «говорящие» обезьяны. М.: Языки славянских культур, 2006. ISBN 5-9551-0129-2.
* 
* 

## Արտաքին հղումներ
* Դեղձանիկ, որը խոսք է վերարտադրել 
* Երգող դեղձանիկներ
* Խոսում են ոչ միայն մարդիկ
* Արդյունք, № 30 / 528 (24.07.06)Դմիտրի Սերկով, «Եվ ասաց Բարբոսը  Այբոլիտին…» 
* «Խոսող գորիլա» 
* Խոսող կենդանիներ։ Յուրի Պավլովի կայքը 

Կատեգորիա:Էթոլոգիա
Սկուբի Դուն և վամպիրի մասին լեգենդը

**«Սկուբի Դու և վամպիրի մասին լեգենդը»** (), 2003 թվականի նկարահանված լիամետրաժ մուլտֆիլմ Սկուբի Դուին նվիրված շարքից։

## Սյուժե
Հերթական ճանապարհորդության ընթացքում Սկուբի Դուին սպասում են Երաժշտություն, գաղտնիքները և լեգենդար ավստրալլացի վամպիրը։

Արձակուրդի ընթացքում Ավստրալիայում Սկուբի Դուն և նրա ընկերները՝ Շեգգին, Վելմանը, Դաֆնան ու Ֆրեդը, գնում են «Վամպիրական ռոք» երաժշտական փառատոնին։ Այնտեղ նրանք հանդիպում են իրենց ծանոթներին՝ «Վհուկներ» խմբի աղջիկներին՝ Թորնին, Լունային և Դասկիին, ովքեր ելույթ էին ունենալու փառատոնին։ 
 
Սակայն համերգը հայտնվում է վտանգի տակ այն բանից հետո, երբ ընկերները պարզում են, որ ավստրալիացի լեգենդար հրեշը՝ Յովի Յահուն և երեք հոգիներ գողանում են  կատարողներին, որոնք անհետ կորչում են։ Ընկերները հետաքննություն են կատարում և պարզում, թե իրականում ովքեր են առևանգողները։

## Դերերում

## Ֆաստեր
Ֆիլմը նվիրված է Վիլյամ Հաննին և Բոբ Օնորատոյի հիշատակին։ Տիտրերում գրված է՝ Dedicated to William Hanna. In Memory of Bob Onorato (1954-2002)։

## Ծանոթագրություններ

## Արտաքին հղումներ
* 
* 

Կատեգորիա:2000-ականների անգլերեն ֆիլմեր
Կատեգորիա:2003 մուլտֆիլմեր
Կատեգորիա:Ամերիկյան մուլտֆիլմեր
Կատեգորիա:Լիամետրաժ անիմացիոն ֆիլմեր
Կատեգորիա:Մուլտֆիլմեր այբբենական կարգով
Արտավազդ Թումանյան

**Արտավազդ Հովհաննեսի Թումանյան** (), հայ արվեստագետ, նկարիչ, դերասան, գրող։

Բանաստեղծ Հովհաննես Թումանյանի որդին։

## Կենսագրություն
մինի|273x273փքս|Թումանյանների ընտանիքը
Արտավազդ Թումանյանը ծնվել է 1894 թվականի նոյեմբերի 23-ին Թիֆլիսում։ Սովորել է Լիսիցյան մասնավոր վարժարանում, ապա Ներսիսյան դպրոցում, որն այդպես էլ չի ավարտել, այնուհետև ուսանել է նկարչության և քանդակագործության ուսումնարանում։ Կերպարվեստի առաջին դասերն առել է նկարիչ Եղիշե Թադևոսյանից։ Արվեստի նկատմամբ սերը Արտավազդին հասցնում է Մոսկվա` Պ. Ի. Կելինի նկարչական ստուդիայում սովորելու։  Նվարդ Թումանյանն իր «Հուշեր և զրույցներ գրքում» եղբոր մասին ասում է․

### Գրական գործունեություն
Մանուկ հասակում հակում ուներ գրականության հանդեպ. գրել է փոքրածավալ բանաստեղծություններ, երգիծական պատմություններ, ապա դրանք զետեղել ինքնուրույն ստեղծած գրքերում։ Թարգմանությունների և փոխադրությունների հեղինակ է, 13 տարեկանում կատարել է Դ. Մամին-Սիբիրյակի «Քաջ նապաստակը» հեքիաթի թարգմանությունը, որը 1907 թվականին տպագրվել է «Հասկեր» ամսագրում։ Արտիկի գեղանկարչական մի քանի աշխատանքներ, չափածո, արձակ գործեր, արվեստաբանական վերլուծություններ և հոդվածներ, նաև պիեսներ Լեոնարդո դա Վինչիի, Վան Դեյքի, Տիցիանի, Ռուբենսի և այլնի մասին պահպանվել են։ «Վան Դեյք» պիեսը 1911 թվականին տպագրվել է «Հասկերում», իսկ «Ռուբենսը»՝ «Պատանի» ալմանախում։ Պիեսներից մի քանիսը բեմադրվել են։ Դսեղում բեմադրվել է նաև Արտավազդի կողմից պիեսի վերածված «Գիքորը» պատմվածքը, որի ժամանակ խաղացել է իր եղբոր՝ Համլիկի հետ։ Բեմադրությանը ներկա է եղել Հովհաննես Թումանյանը։

Ըստ «Հիշատակարանի»՝ Արտավազդը սկսնակ գրողների առաջին համագումարի նախաձեռնողն էր։ 1914 թվականին՝ Առաջին համաշխարհային պատերազմի ժամանակ վերադարձել է Թիֆլիս և զորակոչվել բանակ, որից հետո կամավոր աշխատել է «Միջազգային Կարմիր խաչի Համառուսական քաղաքների միություն» կովկասյան կոմիտեում։ Արտավազդը 1915 թվականի ապրիլի 23-ին կայացած առաջին խորհրդակցական ժողովի քարտուղարն է եղել, որի ժամանակ անդրադարձել են Արևմտյան Հայաստանում տեղի ունեցող իրադարձություններին։ «Միջազգային Կարմիր խաչի Համառուսական քաղաքների միություն» կովկասյան կոմիտեում աշխատելու առաջին տարիներին գործունեություն է ծավալել Իգդիրում, Ջուղայում, հիմնադրել է «սննդատու կայաններ», ժամանակավոր իջևանատներ, բուժսանիտարական կետեր, ապա 1916 թվականին նշանակվել է լիազոր ներկայացուցիչ Վանի շրջանում։ 1917 թվականին՝ Վանում եղած ժամանակ, Արտիկը մասնակցել է գիտնականներ Նիկողայոս Ադոնցի և Ա․ Քալանթարյանի հնագիտական արշավախմբի աշխատանքներին։ Ուսումնասիրելով Աղթամարի ձեռագրերը՝ հայտնաբերել է Գրիգորիս Գեղեցիկի տաղերը, արտագրել՝ փրկելով դրանք ոչնչացումից։

Նա մտերիմ հարաբերություններ է ունեցել անգլուհի Էլիզաբեթ Արմսթրոնգի հետ, որը «Միջազգային Կարմիր Խաչի» գթության քույր էր։ Վերջինս Արտավազդին սովորեցնում էր անգլերեն։ Նրանց նամակագրությունը ընդհատվել է Արտավազդի մահով։

## Մահ
Արտավազդ Թումանյանը մահացել է 1918 թվականի նոյեմբերի 23-ին՝ Վանի երկրորդ նահանջի ժամանակ վերջնապահ փոքրաթիվ խմբի կազմում։ Մահվան լուրը Թումանյանն իմացել է 1918 թվականի դեկտեմբերի 3-ի առավոտյան։

## Ծանոթագրություններ

## Արտաքին հղումներ
* Հովհաննես Թումանյանի զավակները
* Հովհաննես Թումանյանի զավակները 

Կատեգորիա:Հայ արվեստագետներ
Կատեգորիա:Հայ նկարիչներ
Կատեգորիա:Հայ դերասաններ
Կատեգորիա:Հայ գրողներ
Կատեգորիա:Թումանյաններ
Եղիշե Չարենցի պատեֆոն

**Եղիշե Չարենցի պատեֆոն**, պատեֆոն, որը պատկանել է Եղիշե Չարենցին։ Գտնվում է Եղիշե Չարենցի տուն-թանգարանում։

## Պատմություն
1937 թվականին, Եղիշե Չարենցի ձերբակալությունից հետո, նրա կինը՝ Իզաբելլա Կոդաբաշյանը, երեխաների ապրուստը հոգալու համար խնդրում է Ռեգինա Ղազարյանին վաճառել Չարենցի պատեֆոնը՝ ինը ձայնապնակներով։ Այդ ժամանակ Ռեգինան բնակվում էր Անժելա Մկրտումյանի տանը։ Չարենցի անտիպ ձեռագրերը թաքցնելուց հետո, Ռեգինան զգում է գլխին կուտակվող սև ամպերը, և հեռանում է Մոսկվա։ Պատեֆոնը մնում է Անժելա Մկրտումյանի մոտ։ Երկրորդ համաշխարհային պատերազմից հետո Ռեգինան վերադառնում է Երևան, հետաքրքրվում և տեղեկանում է, որ Անժելան մահացել է, իսկ պատեֆոնը մնացել է նրա եղբոր՝ Ալբերտ Մկրտումյանի մոտ։

1999 թվականի սեպտեմբերին Չարենցի պատեֆոնը հայտնվում է Երևանի Վերնիսաժում, որը վաճառքի էր հանել Ալբերտ Մկրտումյանը։ Ռեգինայի բարեկամ Հրանտ Բաբայանը պատահաբար տեսնում է պատեֆոնը և տեղեկանալով, որ այն Չարենցին է, գնում է պատեֆոնը և նվիրում Ռեգինային, որն էլ այն հանձնում է Եղիշե Չարենցի տուն-թանգարանին։

## Ծանոթագրություններ

Կատեգորիա:Եղիշե Չարենցի տուն-թանգարանի նմուշներ
Կատեգորիա:Թանգարանային նմուշներ
420 (մարիխուանայի օգտագործման մշակույթ)

thumb|right|Ապրիլի 20-ի տոնակատարություն Սանտա Կրուզում, Կալիֆորնիա, 2007 թվական
[thumb|SSDP անդամը բաժանում է մարիխուանայի օգտագործման մշակույթին վերաբերող թռուցիկ, [Բերկլիի կալիֆորնյան համալսարան, 2010 թվականի ապրիլի 20]]

**420** (կարդացվում է «չորս-քսան»), տերմին, որը կիրառվում է Հյուսիսային Ամերիկայի թմրանյութային ենթամշակույթում, որով բնորոշվում է մարիխուանա ծխելու գործընթացը։ 420 թիվը խորհրդանշում է ժամը 4:20-ը:

Այդ ժամանակ ենթամշակույթի ներկայացուցիչները սովորաբար հավաքվում են, որպեսզի միասին ժամանակ անցկացնեն, միասին կանեփ ծխեն, կամ էլ քննարկեն պետական քաղաքականության այս կամ այն ասպեկտը, որը վերաբերում է մարիխուանային։

Առավել ընդհանուր իմաստով, «420-ը» օգտագործվում է՝ բնորոշելու մարիխուանայի կամ կանեփի օգտագործման գործընթացը։ Այն խորհրդանշում է նաև այս կամ այն անձի ենթամշակույթին պատկանելու հանգամանքը։

## Ծագումնաբանություն
Չնայած, որ կան տերմինի առաջացման բազմաթիվ տեսություններ, այն մեծ տարածում է ստացել 1971 թվականին, երբ թինեյջերների խումբը Կալիֆոռնիայի Սան Ռաֆել քաղաքի Սան Ռաֆայել ավագ դպրոցի () աշակերտները դպրոցից հետո հավաքվել են Լուի Պաստերի արձանի մոտ՝ մարիխուանա ծխելու նպատակով։

Խմբի անդամները օգտագործում էին նաև ողջույնի արտահայտություն «420 Լուի» (): Ողջույնի տեքստը առավել հայտնի է դարձել 80-ական թվականների վերջին՝ «The Grateful Dead» խմբի երկրպագուների շնորհիվ։

Հյուսիսային Ամերիկայի կանեփ ծխողների մեծ մասը շարունակում են հանդիպել ժամը 16:20, որպեսզի միասեն կանեփ ծխեն։ 420 տերմինի կիրառման աճի հետ մեկտեղ, այն տարածվեց նաև ապրիլի 20-ի վրա (ԱՄՆ-ում տերմինը կիրառվում էր «4/20» տարբերակով, ինչն էլ ասոցիացվում էր ապրիլի 20-ի հետ)։

Այդ օրը դարձել է ենթամշակութային տոն, երբ ընդունված է հավաքվել և միասին կանեփ ծխել։ Որոշ շրջաններում այդ տոնը համընկնում է Երկրի օրվա հետ ():

## «420-ի» քարոզարշավ
«420-ի» քարոզարշավը կոչ է անում մարդկանց մասնակցել քաղաքական գործընթացներին, որոնց նպատակը մարիխուանայի օրինականացումն է։ Առավել տարածված է «Ապրիլի 20-ը դարձնել ամենամյա ազդակ ԱՄՆ Կոնգրեսի վրա՝ մարիխուանայի օգտագործումը օրիանականացնելու նպատակով»։
Այնպիսի կազմակերպություններ, ինչպիսիք են NORML-ը (National Organization for the Reform of Marijuana Laws), SAFER-ը (Safer Alternative for Enjoyable Recreation), և SSDP-ն (Students for Sensible Drug Policy) արդեն իսկ օգտագործում են ապրիլի 20-ը՝ հասարակությունում մարիխուանայի օրինականացմանն ուղղված քաղաքական բարեփոխումների վրա ազդելու նպատակով։

## Ծանոթագրություններ

## Արտաքին հղումներ
* Urban Legends Reference Pages: 420

Կատեգորիա:Ենթամշակույթներ
Կատեգորիա:Համացանցային մեմեր
Օ՜, իմ սիրելի Ավգուստին

thumb|250px|Ավգուստինին նվիրված հուշարձան, Վիեննա
**Օ՜, իմ սիրելի Ավգուստին** (նաև՝ **Ա՜խ իմ սիրելի Ավգուստին**, , հանդիպում է նաև այլ արտասանությամբ «Ah, du lieber Augustin», «O du lieber Augustin» և այլն), ավստրիական ժողովրդական երգ։ Համարվում է, որ այն գրվել է Վիեննայում՝ 1678-1679 թվականներին բռնկված ժանտախտի համաճարակի ժամանակ։ Երգի հեղինակային իրավունքը վերագրում են ոմն Ավգուստին Ն.-ին։

## Առաջացման պատմություն
Համաձայն ժողովրդի շրջանում հայտնի պատմության` Ավգուստին Ն.-ն ապրել է Վիեննայում և եղել է երգիչ, ով հայտնի է եղել նաև ալկոհոլի հանդեպ իր հակումներով։ Մի անգամ Ավգուստինը սաստիկ հարբած գիշերով դուրս է գալիս պանդոկից և ընկնում է այն հորը, որտեղ նետում էին ժանտախտից մահացած քաղաքացիների դիերը։ Հենց նույն հորում էլ Ավգուստինը քնով է անցնում։ Առավոտյան արթնանալով նա դուրս է գալիս հորից և միայն «ներքին ախտահանման» շնորհիվ նա ոչ միայն չի վարակվում ժանտախտով, այլ նաև գիշերային սառը քնից հետո նույնիսկ հարբուխ ձեռք չի բերում։ Մեկ այլ վարկածի համաձայն էլ, Ավգուստինն արթնանալով, սաստիկ վախենում է ու օգնության կանչում։ Որպեսզի համաքաղաքացիներին ապացուցի, որ ինքը կենդանի մնացածների թվին է պատկանում, սկսում է երգել։

Բախտի քմահաճույքով, 1685 թվականին 35 տարեկան հասակում Ավգուստինը մահանում է ալկոհոլային թունավորումից, ինչի մասին վկայում է եկեղեցու տարեգրքի գրառումը։

Վիեննայում Ավգուստինի ենթադրյալ գերեզմանից ոչ հեռու՝ Նոյշտիֆտգասե () և Քելերմանգասե () փողոցների խաչմերուկում, 1908 թվականին նրա պատվին հուշարձան-շատրվան է կառուցվում (հեղինակ` Յոհան Սքերպե)։

## Այլ լեզուներով թարգմանություններ
Ավստրիական ժողովրդական «Ach, du lieber Augustin», երգը ունի այլալեզու բազմաթիվ թարգմանություններ, այդ թվում նաև գրական։ Հոդվածում ներկայացված է երգի տեքստի հայերեն բառացի թարգմանությունը, գրական հայերեն թարգմանություն համացանցի տիրույթում առկա չէ։

## Տեքստ

## Մշակութային ազդեցություն
* Վիեննայի մի շարք պանդոկներ, հյուրատներ ու հյուրանոցներ կրում են հենց «Սիրելի Ավգուստին» անվանումը։
* Երգի մեղեդին նվագում է կախարդկան կճուճիկը՝ Հանս Քրիստիան Անդերսենի «Խոզարածը» հեքիաթի էկրանավորման մեջ։
* 1770 թվականին երգի մեղեդին ղողանջում են մոսկովյան Կրեմլի աշտարակի զանգերը։ Հետաքրքրական է, որ հենց 1770 թվականին Մոսկվայում բռնկվում է ժանտախտի համաճարակ, որն իր գագաթնակետին է հասնում 1771 թվականին։
* 1905 թվականին, Գուստավ Մայրինկը Վիեննայում հրատարակում է «Սիրելի Ավգուստին» ամսագիրը։
* Ֆիլմերում «Ավգուստին»-ի մասին առաջին հիշատակումը վերաբերվում է 1922 թվականին, երբ նկարահանվում է ավստրիական «Օ, du lieber Augustin» ֆիլմը (ռեժ. Հ. Կ. Բրեսլաուեր)։
* 1940 թվականին Գերմանիայում ցուցադրվում է Հորսթ Գեյսլերի պատմվածքի հիման վրա Վերներ Իմոյի կողմից նկարահանված «Der liebe Augustin» ֆիլմը։

## Փաստեր
Ավգուստինի անվան հետ գործածվող «N» տպատառը եկեղեցական բյուրոկրատական գործունեության արդյունք է։ Ընդունված ընթացակարգի համաձայն եկեղեցական մատյաններում մահացածների մասին գրառման մեջ պետք է նշվեր մահացածի անունը և ազգանունը։ Եթե ազգանունը ինչ-ինչ պատճառներով անհայտ էր մնում, դրա փոխարեն գրվում էր լատիներեն «N» տառը (` «անանուն»)։

## Ծանոթագրություններ

Կատեգորիա:Վիեննայի պատմություն
Կատեգորիա:Ժողովրդական երգեր
Կատեգորիա:Ավստրիական երգեր
Համլիկ Թումանյան

**Համլիկ Թումանյան** (, Վրաստան), հայ հասարակական, պետական և կուսակցական գործիչ, փիլիսոփա, թարգմանիչ, Ֆրանսիայի կոմունիստական կուսակցության անդամ, Վրաստանի Գիտությունների ազգային ակադեմիայի ավագ գիտաշխատող։ Բանաստեղծ Հովհաննես Թումանյանի որդին։

## Կենսագրություն
Համլիկ Թումանյանը ծնվել է 1896 թվականին Թիֆլիսում։ Սովորել է Ներսիսյան դպրոցում, որից հետո ընդունվել է Փարիզի Սորբոնի համալսարանի փիլիսոփայության բաժինը և այն ավարտել 1924 թվականին։ Ֆրանսիայում մտել է կոմունիստական կուսակցության շարքերը։ 1924 թվականին վերադառնալով Թիֆլիս` շարունակել է կուսակցական գործունեությունը։ Շուտով անցել է աշխատանքի Վրաստանի գիտությունների ակադեմիայում որպես ավագ գիտաշխատող։ Համլիկ Թումանյանը բազմաթիվ թարգմանություններ է կատարել Ռաբինդրանաթ Թագորից («Մահիկը», «Պարտիզպան»-ը տպագրվել են Վիեննայում 1922 թվականին, Երևանում` 1955 թվականին և 1961 թվականին), նաև Պուշկինի ստեղծագործություններից։ Համլիկ Թումանյանն ուներ մեկ աղջիկ՝ Նեկտար անունով։

Սովետական ռեժիմի կողմից ձերբակալվել է 1935 թվականին, ապա՝ 6 ամիս անց ազատ արձակվել։ 1937 թվականին անձամբ Լավրենտի Բերիայի հրամանով կրկին ձերբակալվել է և 1938 թվականին գնդակահարվել։ Գնդակահարման վայրը դեռ անհայտ է։

## Պատկերասրահ

Tumanyan Family.jpg|Թումանյանների ընտանիքը


## Արտաքին հղումներ
* Ստալինյան գնդակահարվածների ցուցակ (1937-1954) 
* Համլիկ Թումանյան. մեծ բանաստեղծի երրորդ որդու ճակատագիրը
* Օսմանյան և բոլշևիկյան մեթոդներով նահատակված Հովհաննես Թումանյանի զավակները 

## Աղբյուրներ
* Հովհաննես Թումանյանի զավակները
* Հովհաննես Թումանյանի զավակները 

Կատեգորիա:Հայ հասարակական գործիչներ
Կատեգորիա:Հայ պետական գործիչներ
Կատեգորիա:Հայ կուսակցական գործիչներ
Կատեգորիա:Հայ թարգմանիչներ
Կատեգորիա:Թումանյաններ
Կատեգորիա:Հայ փիլիսոփաներ
Կատեգորիա:Փարիզի համալսարանի շրջանավարտներ
Կատեգորիա:Թիֆլիսի Ներսիսյան դպրոցի շրջանավարտներ
Կատեգորիա:ԽՍՀՄ-ում գնդակահարվածներ
Արեգ Թումանյան

**Արեգ Թումանյան** (1900, Թիֆլիս - օգոստոսի 30, 1939), հայ հասարակական, պետական և կուսակցական գործիչ, պատմաբան, դասախոս, Կոմունիստական կուսակցութան անդամ։ Բանաստեղծ Հովհաննես Թումանյանի կրտսեր որդին։

## Կենսագրություն
Արեգ Թումանյանը ծնվել է 1900 թվականին Թիֆլիսում։ Սովորել է Թիֆլիսի Լիսիցյան գիմնազիայում, որն ավարտելուց հետո՝ 1917 թվականին, անցել է Կոմունիստական կուսակցության շարքերը և կատարել տարբեր կուսակցական և պետական աշխատանքներ։ 1933 թվականին ընդունվել է Մոսկվայի Կարմիր պրոֆեսուրայի ինստիտուտի պատմության ֆակուլտետը, այնուհետև դասավանդել նույն ինստիտուտում։ 1937 թվականին Խորհրդային ռեժիմը Արեգ Թումանյանին աքսորել է և 1939 թվականի օգոստոսի 30-ին գնդակահարել։ Թաղվել է սովետական ՊԱԿ-ի ենթակայության տակ գտնվող «Կոմունարկա» (Մոսկվա) հատուկ պահպանման օբյեկտի տարածքում։ Ունեցել է մեկ դուստր՝ Սուրման։

## Պատկերասրահ

Tumanyan Family.jpg|Թումանյանների ընտանիքը


## Ծանոթագրություններ

## Աղբյուրներ
* Հովհաննես Թումանյանի զավակները
* Հովհաննես Թումանյանի զավակները 

## Արտաքին հղումներ
* Ստալինյան գնդակահարվածների ցուցակ (1937-1954) 
* Օսմանյան և բոլշևիկյան մեթոդներոգ նահատակված Հովհաննես Թումանյանի զավակները

Կատեգորիա:Հայ հասարակական գործիչներ
Կատեգորիա:Հայ պետական գործիչներ
Կատեգորիա:Հայ կուսակցական գործիչներ
Կատեգորիա:Հայ պատմաբաններ
Կատեգորիա:Թումանյաններ
Կատեգորիա:ԽՄԿԿ անդամներ
Անուշ Թումանյան

**Անուշ Հովհաննեսի Թումանյան** (), հայ բանաստեղծուհի և գրող։

Բանաստեղծ Հովհաննես Թումանյանի և Օլգա Թումանյանի դուստրը։

## Կենսագրություն
Անուշ Թումանյանը ծնվել է 1898 թվականին Թիֆլիսում։ Սովորել է Թիֆլիսի Գայանյան օրիորդաց դպրոցում։ Սիրել է դաշնամուր նվագել և ընթերցանությամբ զբաղվել։ Գրել է ոտանավորներ և քառյակներ։ Գրել է նաև երկու պատմվածք՝ նվիրված իր հռչակավոր հորը՝ Հովհաննես Թումանյանին։ Անուշը Հովհաննես Թումանյանի տասը զավակներից ամենից ռոմանտիկն ու երազկոտն էր։ Նա ապրել է մի կարճ և ներքին հակասություններով պայմանավորված կյանք։

Անուշ Թումանյանը մահացել է 1927 թվականին։

## Պատկերասրահ

Tumanyan Family.jpg|Թումանյանների ընտանիքը


## Աղբյուրներ
* Հովհաննես Թումանյանի զավակները
* Հովհաննես Թումանյանի զավակները 

Կատեգորիա:Հայ բանաստեղծուհիներ
Կատեգորիա:Հայ կին գրողներ
Մարգարետ Մեյեր

**Մարգարետ Թեոդորա Մեյեր** (, հայտնի է նաև որպես Մոդ Մեյեր, ), բրիտանացի մաթեմատիկոս։ Եղել է մաթեմատիկական ուսումնասիրությունների առաջին ղեկավարներից և Լոնդոնի մաթեմատիկական ընկերության առաջին անդամներից մեկը։ 1916 թվականին եղել է առաջին կինը, որն ընտրվել է Բրիտանական թագավորական աստղագիտական ընկերության անդամ։

## Կենսագրություն
Մեյերը ծնվել է 1862 թվականին Իռլանդիայի Ստրաբան քաղաքում՝ պրեսբիտերական առաջնորդ Թեոդոր Ջոնահ Մեյերի և նրա կնոջ Ջեյն Էնի ընտանիքում։ Նրա ավագ եղբայրը՝ Սըր Ուիլյամ Սթիվենսոն Մեյերը, եղել է Հնդկաստանի առաջին բարձրագույն հանձնակատարը։ Մեյերն իր մանկության մեծ մասն անցկացրել է Իտալիայում։ Նա հաճախել է Հյուսիսային Լոնդոնի քոլեջի աղջիկների դպրոց, այնուհետև 1879 թվականին ընդունվել է Քեմբրիջի Գիրտոն քոլեջ, որը, 1882 թվականին ավարտելով, դարձել է մաթեմատիկայի 15-րդ «wrangler»-ը։ 1907 թվականին նա Դուբլինի Թրինիթի քոլեջից ստացել է մագիստրոսի աստիճան։

1882-1888 թթ. դասավանդել է Լոնդոնի Նոտինգ-Հիլ ավագ դպրոցում, այնուհետև Գիրտոն քոլեջում շուրջ 30 տարի եղել է մաթեմատիկայի դասախոս։ Առաջին համաշխարհային պատերազմի ժամանակ Մեյերը բրիտանական պատերազմական գրասենյակի համար զբաղվել է հաշվապահական աշխատանքով։ 1918 թվականին նա հրաժարվել է քոլեջի աշխատանքից և աշխատել Բրիտանիայի օդային նախարարության համար, որը զբաղվում էր օդանավերի նախագծման և շինարարության հարցերով։

Մեյերը հետաքրքրվում էր աստղագիտությամբ, քանի որ իր գիտական աստիճանն առնչվում էր մաթեմատիկական աստղագիտությանը։ Այդ թեմայով նա իրականացրել է մի շարք չհրապարակված աշխատանքներ։ 1916 թվականին Մեյերն առաջին կինն էր, որն ընտրվեց Բրիտանական թագավորական տիեզերական ընկերության կազմում։

## Այլ գործունեություն
Մեյերը փորագրել է և ուսանողներին սովորեցրել է փորագրել Գիրթոնի քոլեջի մատուռի խորանի կաղնու վահանակի վրա։ Նա սիրում էր լեռնագնացություն և եղել է Կանանց ալպինիստական ակումբի անդամ, ավելի ուշ՝ նախագահ։

## Մահ
Մեյերը մահացել է 1924 թվականին, երբ հեծանվով ընթանալիս բախվել է ավտոբուսին։ Իր կտակում նա 2000 £sd է ժառանգել Գրիտոն քոլեջին՝ օգնելու մաթեմատիկայի բնագավառի կին ուսանողներին, լրացուցիչ 1000 £sd և մաթեմատիկական գրքերի հավաքածու։

## Ծանոթագրություններ

Կատեգորիա:Բրիտանացի մաթեմատիկոսներ
Կատեգորիա:Կին աստղագետներ
Կատեգորիա:Բրիտանացի կին գիտնականներ
Կատեգորիա:Իռլանդացի կին գիտնականներ
Կատեգորիա:Իռլանդացի մաթեմատիկոսներ
Գյունգյորմազ (Ջևանշիրի գավառ)

**Գյունգյորմազ**, գյուղ Արևելյան Հայաստանում, Ելիզավետպոլի նահանգի Ջևանշիրի գավառում։ Գտնվում է Թարթառ գետի միջին հոսանքի ջարածքում, Կասապետ լեռան արևելյան կողմում, բարձրադիր վայրում։

Տարածքն անտառապատ էր։

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն

## Տես նաև
* Ելիզավետպոլի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Արփենիկ Թումանյան

**Արփենիկ Թումանյան** (1899, Թիֆլիս - 1981), հայ հասարակական գործիչ, գրադարանավարուհի։ Բանաստեղծ Հովհաննես Թումանյանի դուստրը։

## Կենսագրություն
Արփենիկ Թումանյանը ծնվել է 1899 թվականին Թիֆլիսում։ Սովորել է Թիֆլիսի Գայանյան օրիորդաց դպրոցում, որից հետո ընդունվել է Թիֆլիսի Պոլիտեխնիկական ինստիտուտ։ Շուտով տեղափոխվել է Մոսկվա և աշխատանքի անցել Նախարարական խորհրդի հայկական բաժնում։ Որոշ Ժամանակ անց նշանակվել է Լենինյան հանրային գրադարանի հայկական բաժնի գլխավոր քարտուղար։ Կյանքի վերջին շրջանում տեղափոխվել է Երևան։ Գրադարանային գործի մեծ փորձը Արփենիկը ներդնում է իր հոր՝ Հովհաննես Թումանյանի անձնական գրադարանի մշակման գործում։

Արփենիկ Թումանյանը մահացել է 1981 թվականին։

## Պատկերասրահ

Tumanyan Family.jpg|Թումանյանների ընտանիքը


## Աղբյուրներ
* Հովհաննես Թումանյանի զավակները
* Հովհաննես Թումանյանի զավակները 

Կատեգորիա:Հայ հասարակական գործիչներ
Կատեգորիա:Գրադարանավարներ
Կատեգորիա:Թումանյաններ
Կատեգորիա:Վրաստանի տեխնիկական համալսարանի շրջանավարտներ
Գյունգյուրմազ (Կարսի գավառ)

**Գյուլլիջա**, գյուղակ Արևելյան Հայաստանում, Կարսի մարզի Կարսի գավառում։ Գտնվում է Կարս քաղաքից 16-17 կմ հյուսիս-հյուիս-արևմուտք, Կարս գետի ձախ կողմի վտակ Բերդիկ գետի աջ կողմում, սարավանդի վրա։

Բնակչության մասին տվյալներ չեն պահպանվել։

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

## Տես նաև
* Կարսի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Գյոքսու (Բիթլիսի գավառ)

**Գյոքսու**, գյուղ Արևմտյան Հայաստանում, Բիթլիսի վիլայեթի Բիթլիսի գավառում։

## Պատմամշակութային կառույցներ
Գյոքսուն ուներ Ս. Կիրակոս անունով վանք։

## Տես նաև
* Բիթլիսի նահանգի հայաբնակ բնակավայրեր

## Ծանոթագրություններ

## Աղբյուրներ
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Գյունգյորմազ (Սուրմալուի գավառ)

**Գյունգյորմազ**, գյուղ Արևելյան Հայաստանում, Երևանի նահանգի Սուրմալուի գավառում։ Գտնվում էր Գայլատու լճից արևելք, Քարվանսարա լեռնանցքի մոտակայքում, Իգդիր քաղաքից 35 կմ հարավ-արևելք։

## Բնակչություն
1906 թվականին ուներ 18 տուն՝ 246 բնակչով։

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

## Տես նաև
* Երևանի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Ժերեմի Ժելեն

**Ժերեմի Ժելեն** (, ), ֆրանսիացի ֆուտբոլիստ, «Ռեն» ակումբի կիսապաշտպան։

## Ակումբային կարիերա
Ժերեմի Ժելենը ընդունվել է «Ռեն» ակումբի ակադեմիա 2012 թվականին և ավարտել այն երեք տարի անց, ինչից հետո դարձել է «Ռեն» ակումբի երկրորդ կազմի խաղացող։   Նա այդ ակումբի կազմում իր դեբյուտը կատարել է նոյեմբերի 30-ին՝ մասնակցելով «Տա Ռենն» ակումբի դեմ խաղին։ 2015/2016 մրցաշրջանից եղել է թիմի երկրորդ կազմի հիմնական խաղացող։ Այդ թիմի կազմում անցկացրած երկու մրցաշրջաններում մասնակցել է 27 հանդիպման։

## Կարիերան հավաքականում
Ժերեմի Ժելենը հանդես է եկել Ֆրանսիայի պատանեկան հավաքականի տարիքային տարբեր խմբերի թիմերում։  2016 թվականին դարձել է Եվրոպայի մինչև 19 տարեկանների առաջնության չեմպիոն։ Այդ մրցաշրջանում նա մասնակցել է երկու խաղի։

## Ձեռքբերումներ
**Միջազգային**
*  Եվրոպայի առաջնության (մինչև 19) հաղթող (1) – 2016

## Ծանոթագրություններ

## Արտաքին հղումներ
* 
* 

Կատեգորիա:Ռենի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆրանսիացի ֆուտբոլիստներ
Իսահակ Սաքսես

**Իսահակ Աջայի Սաքսես** (, ), նիգերացի ֆուտբոլիստ, անգլիական «Ուոթֆորդ» ակումբի հարձակվող, աշխարհի մինչև 17 տարեկանների առաջնության չեմպիոն։

## Ակումբային կարիերա
Իսահակը նիգերական «Ֆոնդ Բիջեյ» ֆուտբոլային դպրոցի սան է։ 2014 թվականին ֆուտբոլիստը պայմանագիր է կնքել իտալական «Ուդինեզե» ակումբի հետ։ Նույն տարում նա վարձավճարով տեղափոխվել է «Գրանադա» ակումբ, ապա գնվել է այդ ակումբի կողմից։

2016 թվականի հունիսի 25-ին տեղափոխվել է «Ուոթֆորդ» 11 միլիոն եվրոյով։

## Կարիերան հավաքականում
2013 թվականին ֆուտբոլիստը մասնակցել է աշխարհի ֆուտբոլի երիտասարդական առաջնությանը։ Մրցաշարում Սաքսեսն անցկացրել է երկու խաղ, իսկ հավաքականը դարձել է աշխարհի չեմպիոն։ Երկու խաղում էլ Սաքսեսն աչքի է ընկել իր խփած գոլերով։

## Ձեռքբերումներ
### Ակումբային
* Աշխարհի մինչև 17 տարեկանների առաջնության չեմպիոն – 2013

## Ծանոթագրություններ

## Արտաքին հղումներ
* Վիճակագրությունը ՖԻՖԱ կայքում  
* 
* Ֆուտբոլիստի էջը Footballzz կայքում 

Կատեգորիա:Անգլիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Նիգերիացի ֆուտբոլիստներ
Կատեգորիա:Ուդինեզեի ֆուտբոլիստներ
Կատեգորիա:Ուոթֆորդի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Գրանադայի ֆուտբոլիստներ
Գրեգ Սթեյն

**Գրեգ Սթեյն** (, ), ամերիկացի ծրագրավորող, դասախոս, երբեմն էլ ստանդարտների ճարտարապետ և բաց կոդով ծրագրային ապահովման պրոպագանդիստ, որ հաճախ ելույթներ է ունենում ասուլիսների ժամանակ և այդպիսի ծրագրերի մշակման և օգտագործման վերաբերյալ հարցազրույցում։

Գրեգն ավարտել է Օրեգոն նահանգի Բեվերթոնի ավագ դպրոցը, այնուհետև Փենսիլվանիա նահանգի Քարնեգի-Մելլոն համալսարանը, որտեղ ստացել է բակալավրի աստիճան։

Նրա Apache Software Foundation-ի տնօրենն է և եղել է այդ հիմնադրամի նախագահը 2002 թվականի օգոստոսի 21-ից մինչև 2007 թվականի հունիսի 20-ը։ Գրեգ Սթեյնը նաև Python Software Foundation-ի անդամ է, 2001-2002 թվականներին եղել է տնօրեն և Python-ի ծրագրավորման լեզվի և գրադարանների վերահսկող (ակտիվ ժամանակահատվածը՝ 1999-2002 թվականներ)։

Գրեգ Սթեյնը հատկապես ակտիվ է տարբերակների կառավարման համակարգերի մշակման գործում։ 1990-ական թվականների վերջին և 2000-ականների սկզբին նա մասնակցել է WebDAV HTTP տարբերակների վերահսկման մասնագրերի մշակմանը․ նա mod_dav-ի առաջին հայտնագործողն է, որը WebDAV-ի առաջին իրականացումն է բաց կոդով։ Նա եղել է Subversion նախագծի հիմնադիրներից մեկը և հիմնականում պատասխանատու է WebDav ցանցային մակարդակի համար Subversion-ում։

Գրեգ Սթեյնն աշխատել է որպես Google-ի տեխնիկական տնօրեն, որտեղ նա օգնել է կազմակերպությանը թողարկել հոսթինգ հարթակ բաց կոդով ծրագրային ապահովման համար։ Գրեգ Սթեյնը հրապարակայնորեն հայտարարել է Google-ից հեռանալու մասին իր բլոգում հուլիսի 29-ին։ Նախքան Google-ը նա աշխատել է Օրաքլում, Shop-ում, Microsoft-ում, CollabNet-ում և որպես անկախ մշակողի։

Գրեգ Սթեյնը մեծ ներդրում է կատարել Lima Mudlib գրադարանի ստեղծման գործում, որը MUD սերվերի ծրագրային ապահովման մի մասն է։ MUD համայնքում նրա մականունը եղել է «Deathblade»:

2010 թվականին Գրեգն արժանացել է O’Reilly Open Source Award ամենամյա մրցանակի։

2014 թվականին Գրեգ Սթեյնը դարձել է Stellar վճարային ցանցի խորհրդատվական խորհրդի անդամ։

## Ծանոթագրություններ

## Արտաքին հղումներ
* 
* 
* 
* 
* 
* Подкаст сотрудника Google Грега Стейна по теме Open Source
* 
* 

Կատեգորիա:Ամերիկացի ծրագրավորողներ
Կատեգորիա:Գուգլ ընկերության աշխատակիցներ
Կատեգորիա:ԱՄՆ-ի ինֆորմատիկայի ոլորտի գիտնականներ
Կատեգորիա:Ամերիկացի ճարտարագետներ
Կատեգորիա:Ամերիկացի գիտնականներ
Լապրադ (Շարանտի գավառ)

**Լապրադ** (), համայնք Ֆրանսիայի Նոր Ակվիտանիա մարզի Շարանտ գավառում։

Բնակչությունը 2008 թվականի դրությամբ կազմում է 224 մարդ, բնակչության խտությունը` 22.03 մարդ/կմ²։ Բնակավայրը զբաղեցնում է 10.17 կմ² տարածք։

## Աշխարհագրություն
Գտնվում է Փարիզ քաղաքից 430 կմ հարավ, Պուատիե քաղաքից` 150 կմ հարավ, Անգուլեմ քաղաքից` 45 կմ հարավ։

## Բնակչություն
**Բնակչության քանակը ըստ տարիների**

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ

## Տնտեսություն
2010 թվականին ուներ 119 աշխատունակ (15-64 տարեկան) բնակիչ, որոնցից ակտիվ էին 95-ը, իսկ ոչ ակտիվները` 24։ Ակտիվության ցուցանիշը կազմում է 79,8 %։ 95 աշխատունակ մարդկանցից աշխատել է 92 անձ (44 տղամարդ և 48 կին)։ Գործազուրկ են եղել 3 անձ (2 տղամարդ և 1 կին)։ 24 անաշխատունակներից 8-ը եղել են աշակերտներ կամ ուսանողներ, 11-ը` թոշակառուներ, իսկ 5-ը չեն աշխատել տարբեր պատճառներով։

## Տես նաև
* Շարանտ գավառի համայնքների ցանկ

## Արտաքին հղումներ
*INSEE

## Ծանոթագրություններ

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Լետեր

**Լետեր** (), համայնք Ֆրանսիայի Նոր Ակվիտանիա մարզի Շարանտ գավառում։

Բնակչությունը 2008 թվականի դրությամբ կազմում է 484 մարդ, բնակչության խտությունը` 13.43 մարդ/կմ²։ Բնակավայրը զբաղեցնում է 36.03 կմ² տարածք։

## Աշխարհագրություն
Գտնվում է Փարիզ քաղաքից 340 կմ հարավ, Պուատիե քաղաքից` 75 կմ հարավ-արևելք, Անգուլեմ քաղաքից` 65 կմ հյուսիս-արևելք։

## Բնակչություն
**Բնակչության քանակը ըստ տարիների**

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ

## Տնտեսություն
2010 թվականին ուներ 264 աշխատունակ (15-64 տարեկան) բնակիչ, որոնցից ակտիվ էին 164-ը, իսկ ոչ ակտիվները` 100։ Ակտիվության ցուցանիշը կազմում է 62,1 %։ 164 աշխատունակ մարդկանցից աշխատել է 146 անձ (76 տղամարդ և 70 կին)։ Գործազուրկ են եղել 18 անձ (8 տղամարդ և 10 կին)։ 100 անաշխատունակներից 22-ը եղել են աշակերտներ կամ ուսանողներ, 41-ը` թոշակառուներ, իսկ 37-ը չեն աշխատել տարբեր պատճառներով։

## Տես նաև
* Շարանտ գավառի համայնքների ցանկ

## Արտաքին հղումներ
*INSEE

## Ծանոթագրություններ

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Լինյե (Շարանտի գավառ)

**Լինյե** (), համայնք Ֆրանսիայի Նոր Ակվիտանիա մարզի Շարանտ գավառում։

Բնակչությունը 2008 թվականի դրությամբ կազմում է 170 մարդ, բնակչության խտությունը` 21.33 մարդ/կմ²։ Բնակավայրը զբաղեցնում է 7.97 կմ² տարածք։

## Աշխարհագրություն
Գտնվում է Փարիզ քաղաքից 370 կմ հարավ-արևմուտք, Պուատիե քաղաքից` 80 կմ հարավ, Անգուլեմ քաղաքից` 31 կմ հյուսիս։

## Բնակչություն
**Բնակչության քանակը ըստ տարիների**

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ

## Տնտեսություն
2010 թվականին ուներ 96 աշխատունակ (15-64 տարեկան) բնակիչ, որոնցից ակտիվ էին 61-ը, իսկ ոչ ակտիվները` 35։ Ակտիվության ցուցանիշը կազմում է 63,5 %։ 61 աշխատունակ մարդկանցից աշխատել է 58 անձ (37 տղամարդ և 21 կին)։ Գործազուրկ են եղել 3 անձ (0 տղամարդ և 3 կին)։ 35 անաշխատունակներից 5-ը եղել են աշակերտներ կամ ուսանողներ, 17-ը` թոշակառուներ, իսկ 13-ը չեն աշխատել տարբեր պատճառներով։

## Տես նաև
* Շարանտ գավառի համայնքների ցանկ

## Արտաքին հղումներ
*INSEE

## Ծանոթագրություններ

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Լա Մագդելեն (Շարանտի գավառ)

**Լա Մագդելեն** (), համայնք Ֆրանսիայի Նոր Ակվիտանիա մարզի Շարանտ գավառում։

Բնակչությունը 2008 թվականի դրությամբ կազմում է 120 մարդ, բնակչության խտությունը` 17.96 մարդ/կմ²։ Բնակավայրը զբաղեցնում է 6.68 կմ² տարածք։

## Աշխարհագրություն
Գտնվում է Փարիզ քաղաքից 360 կմ հարավ-արևմուտք, Պուատիե քաղաքից` 65 կմ հարավ, Անգուլեմ քաղաքից` 50 կմ հյուսիս։

## Բնակչություն
**Բնակչության քանակը ըստ տարիների**

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ

## Տնտեսություն
2010 թվականին ուներ 70 աշխատունակ (15-64 տարեկան) բնակիչ, որոնցից ակտիվ էին 49-ը, իսկ ոչ ակտիվները` 21։ Ակտիվության ցուցանիշը կազմում է 70,0 %։ 49 աշխատունակ մարդկանցից աշխատել է 41 անձ (25 տղամարդ և 16 կին)։ Գործազուրկ են եղել 8 անձ (4 տղամարդ և 4 կին)։ 21 անաշխատունակներից 6-ը եղել են աշակերտներ կամ ուսանողներ, 9-ը` թոշակառուներ, իսկ 6-ը չեն աշխատել տարբեր պատճառներով։

## Տես նաև
* Շարանտ գավառի համայնքների ցանկ

## Արտաքին հղումներ
*INSEE

## Ծանոթագրություններ

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Մանո (Շարանտի գավառ)

**Մանո** (), համայնք Ֆրանսիայի Նոր Ակվիտանիա մարզի Շարանտ գավառում։

Բնակչությունը 2008 թվականի դրությամբ կազմում է 594 մարդ, բնակչության խտությունը` 29.20 մարդ/կմ²։ Բնակավայրը զբաղեցնում է 20.34 կմ² տարածք։

## Աշխարհագրություն
Գտնվում է Փարիզ քաղաքից 350 կմ հարավ, Պուատիե քաղաքից` 75 կմ հարավ, Անգուլեմ քաղաքից` 50 կմ հյուսիս-արևելք։

## Բնակչություն
**Բնակչության քանակը ըստ տարիների**

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ

## Տնտեսություն
2010 թվականին ուներ 347 աշխատունակ (15-64 տարեկան) բնակիչ, որոնցից ակտիվ էին 225-ը, իսկ ոչ ակտիվները` 122։ Ակտիվության ցուցանիշը կազմում է 64,8 %։ 225 աշխատունակ մարդկանցից աշխատել է 197 անձ (102 տղամարդ և 95 կին)։ Գործազուրկ են եղել 28 անձ (18 տղամարդ և 10 կին)։ 122 անաշխատունակներից 21-ը եղել են աշակերտներ կամ ուսանողներ, 52-ը` թոշակառուներ, իսկ 49-ը չեն աշխատել տարբեր պատճառներով։

## Տես նաև
* Շարանտ գավառի համայնքների ցանկ

## Արտաքին հղումներ
*INSEE

## Ծանոթագրություններ

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Լյուսակ (Շարանտի գավառ)

**Լյուսակ** (), համայնք Ֆրանսիայի Նոր Ակվիտանիա մարզի Շարանտ գավառում։

Բնակչությունը 2008 թվականի դրությամբ կազմում է 284 մարդ, բնակչության խտությունը` 24.27 մարդ/կմ²։ Բնակավայրը զբաղեցնում է 11.70 կմ² տարածք։

## Աշխարհագրություն
Գտնվում է Փարիզ քաղաքից 370 կմ հարավ-արևմուտք, Պուատիե քաղաքից` 85 կմ հարավ, Անգուլեմ քաղաքից` 34 կմ հյուսիս-արևելք։

## Բնակչություն
**Բնակչության քանակը ըստ տարիների**

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ

## Տնտեսություն
2010 թվականին ուներ 183 աշխատունակ (15-64 տարեկան) բնակիչ, որոնցից ակտիվ էին 127-ը, իսկ ոչ ակտիվները` 56։ Ակտիվության ցուցանիշը կազմում է 69,4 %։ 127 աշխատունակ մարդկանցից աշխատել է 105 անձ (63 տղամարդ և 42 կին)։ Գործազուրկ են եղել 22 անձ (9 տղամարդ և 13 կին)։ 56 անաշխատունակներից 14-ը եղել են աշակերտներ կամ ուսանողներ, 32-ը` թոշակառուներ, իսկ 10-ը չեն աշխատել տարբեր պատճառներով։

## Տես նաև
* Շարանտ գավառի համայնքների ցանկ

## Արտաքին հղումներ
*INSEE

## Ծանոթագրություններ

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Մարեյ (Շարանտի գավառ)

**Մարեյ** (), համայնք Ֆրանսիայի Նոր Ակվիտանիա մարզի Շարանտ գավառում։

Բնակչությունը 2008 թվականի դրությամբ կազմում է 385 մարդ, բնակչության խտությունը` 33.45 մարդ/կմ²։ Բնակավայրը զբաղեցնում է 11.51 կմ² տարածք։

## Աշխարհագրություն
Գտնվում է Փարիզ քաղաքից 400 կմ հարավ-արևմուտք, Պուատիե քաղաքից` 100 կմ հարավ, Անգուլեմ քաղաքից` 28 կմ հյուսիս-արևմուտք։

## Բնակչություն
**Բնակչության քանակը ըստ տարիների**

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ

## Տնտեսություն
2010 թվականին ուներ 247 աշխատունակ (15-64 տարեկան) բնակիչ, որոնցից ակտիվ էին 161-ը, իսկ ոչ ակտիվները` 86։ Ակտիվության ցուցանիշը կազմում է 65,2 %։ 161 աշխատունակ մարդկանցից աշխատել է 155 անձ (91 տղամարդ և 64 կին)։ Գործազուրկ են եղել 6 անձ (1 տղամարդ և 5 կին)։ 86 անաշխատունակներից 14-ը եղել են աշակերտներ կամ ուսանողներ, 37-ը` թոշակառուներ, իսկ 35-ը չեն աշխատել տարբեր պատճառներով։

## Տես նաև
* Շարանտ գավառի համայնքների ցանկ

## Ծանոթագրություններ

## Արտաքին հղումներ
*INSEE

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Մարսակ (Շարանտի գավառ)

**Մարսակ** (), համայնք Ֆրանսիայի Նոր Ակվիտանիա մարզի Շարանտ գավառում։

Բնակչությունը 2008 թվականի դրությամբ կազմում է 796 մարդ, բնակչության խտությունը` 59.67 մարդ/կմ²։ Բնակավայրը զբաղեցնում է 13.34 կմ² տարածք։

## Աշխարհագրություն
Գտնվում է Փարիզ քաղաքից 390 կմ հարավ-արևմուտք, Պուատիե քաղաքից` 100 կմ հարավ, Անգուլեմ քաղաքից` 13 կմ հյուսիս-արևմուտք։

## Բնակչություն
**Բնակչության քանակը ըստ տարիների**

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ

## Տնտեսություն
2010 թվականին ուներ 537 աշխատունակ (15-64 տարեկան) բնակիչ, որոնցից ակտիվ էին 397-ը, իսկ ոչ ակտիվները` 140։ Ակտիվության ցուցանիշը կազմում է 73,9 %։ 397 աշխատունակ մարդկանցից աշխատել է 359 անձ (190 տղամարդ և 169 կին)։ Գործազուրկ են եղել 38 անձ (16 տղամարդ և 22 կին)։ 140 անաշխատունակներից 41-ը եղել են աշակերտներ կամ ուսանողներ, 70-ը` թոշակառուներ, իսկ 29-ը չեն աշխատել տարբեր պատճառներով։

## Տես նաև
* Շարանտ գավառի համայնքների ցանկ

## Արտաքին հղումներ
*INSEE

## Ծանոթագրություններ

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Մարթոն

**Մարթոն** (), համայնք Ֆրանսիայի Նոր Ակվիտանիա մարզի Շարանտ գավառում։

Բնակչությունը 2008 թվականի դրությամբ կազմում է 601 մարդ, բնակչության խտությունը` 46.88 մարդ/կմ²։ Բնակավայրը զբաղեցնում է 12.82 կմ² տարածք։

## Աշխարհագրություն
Գտնվում է Փարիզ քաղաքից 390 կմ հարավ, Պուատիե քաղաքից` 110 կմ հարավ, Անգուլեմ քաղաքից` 23 կմ արևելք։

## Բնակչություն
**Բնակչության քանակը ըստ տարիների**

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ

## Տնտեսություն
2010 թվականին ուներ 344 աշխատունակ (15-64 տարեկան) բնակիչ, որոնցից ակտիվ էին 249-ը, իսկ ոչ ակտիվները` 95։ Ակտիվության ցուցանիշը կազմում է 72,4 %։ 249 աշխատունակ մարդկանցից աշխատել է 221 անձ (112 տղամարդ և 109 կին)։ Գործազուրկ են եղել 28 անձ (9 տղամարդ և 19 կին)։ 95 անաշխատունակներից 37-ը եղել են աշակերտներ կամ ուսանողներ, 35-ը` թոշակառուներ, իսկ 23-ը չեն աշխատել տարբեր պատճառներով։

## Տես նաև
* Շարանտ գավառի համայնքների ցանկ

## Արտաքին հղումներ
*INSEE

## Ծանոթագրություններ

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Մազրոլ (Շարանտի գավառ)

**Մազրոլ** (), համայնք Ֆրանսիայի Նոր Ակվիտանիա մարզի Շարանտ գավառում։

Բնակչությունը 2008 թվականի դրությամբ կազմում է 328 մարդ, բնակչության խտությունը` 18.80 մարդ/կմ²։ Բնակավայրը զբաղեցնում է 17.45 կմ² տարածք։

## Աշխարհագրություն
Գտնվում է Փարիզ քաղաքից 380 կմ հարավ, Պուատիե քաղաքից` 95 կմ հարավ, Անգուլեմ քաղաքից` 32 կմ արևելք։

## Բնակչություն
**Բնակչության քանակը ըստ տարիների**

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ

## Տնտեսություն
2010 թվականին ուներ 237 աշխատունակ (15-64 տարեկան) բնակիչ, որոնցից ակտիվ էին 147-ը, իսկ ոչ ակտիվները` 90։ Ակտիվության ցուցանիշը կազմում է 62,0 %։ 147 աշխատունակ մարդկանցից աշխատել է 138 անձ (83 տղամարդ և 55 կին)։ Գործազուրկ են եղել 9 անձ (3 տղամարդ և 6 կին)։ 90 անաշխատունակներից 21-ը եղել են աշակերտներ կամ ուսանողներ, 40-ը` թոշակառուներ, իսկ 29-ը չեն աշխատել տարբեր պատճառներով։

## Տես նաև
* Շարանտ գավառի համայնքների ցանկ

## Արտաքին հղումներ
*INSEE

## Ծանոթագրություններ

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Հասան Աբու-Զաիդ

**Հասան Աբու-Զաիդ ** (; ), իսրայելացի ֆուտբոլիստ «Մակաբի Ահի» ակումբի։

## Ակումբային կարիերա
Աբու-Զաիդը «Բնեյ Իեգուդա» ակումբի աշակերտ է , որի համար նա խաղացել է 2009-2012 թվականներին։ 2009 թվականի օգոստոսի 31-ին «Մակկաբի Աքիի»-ի հետ հանդիպումը տեղի ունեցավ Իսրայելի առաջնությունում։ 2010 թվականի հոկտեմբերի 30-ին «Բեյնի Սախնին» ակումբի հետ խաղում «Բնեյ Յուուդա»-ն առաջին գոլը վաստակեց։

2012 թվականին նա տեղափոխվել է «Մակաբի» ակումբ, որը գտնվում է Տել-Ավիվում սակայն, խաղացել է մեկ մրցաշրջան, գնաց վարձակալությամբ ակումբներում խաղալու «Հապոել» Ռամատ-հա-Շարոն ԱԵԿ «Մակաբի» և Հապոել Պետախ-Տիկվայում։

2015 թվականի ամռանը տեղափոխվել է Արմավիրի «Տորպեդո» ակումբ, ստորագրել է երկու տարվա պայմանագիր։ Օգոստոսի 31-ին «Գազովիկ» ակումբը խաղացել է «Օրենբուրգ» ակումբի դեմ, նա կատարել է իր նորամուտը Տորպեդոյում։

2016 թվականի փետրվարին նա պայմանագիր է կնքել իր առաջին ակումբի հետ «Բնեյ Յեհուդայի հետ։

## Ծանոթագրություններ

## Արտաքին հղումներ
* 

Կատեգորիա:Մակկաբի Թել Ավիվի ֆուտբոլիստներ
Կատեգորիա:Մակկաբի Նազարեթի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Իսրայելցի ֆուտբոլիստներ
Մոնմերակ

**Մոնմերակ** (), համայնք Ֆրանսիայի Նոր Ակվիտանիա մարզի Շարանտ գավառում։

Բնակչությունը 2013 թվականի դրությամբ կազմում է 740 մարդ, բնակչության խտությունը` 31.64 մարդ/կմ²։ Բնակավայրը զբաղեցնում է 23.39 կմ² տարածք։

Բնակավայրը ստեղծվել է 2016 թվականի հունվարին` Մոնշոդ և Լամերակ համայնքների միավորման արդյունքում։

## Վարչական բաժանում

## Տես նաև
* Շարանտ գավառի համայնքների ցանկ

## Արտաքին հղումներ
*INSEE

## Ծանոթագրություններ

Կատեգորիա:2016 թվականին հիմնադրված բնակավայրեր
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Լամերակ

**Լամերակ** (), համայնք Ֆրանսիայի Նոր Ակվիտանիա մարզի Շարանտ գավառում։

Բնակչությունը 2008 թվականի դրությամբ կազմում է 194 մարդ, բնակչության խտությունը` 21.06 մարդ/կմ²։ Բնակավայրը զբաղեցնում է 9.21 կմ² տարածք։

2016 թվականի հունվարից Մոնշոդ համայնքի հետ միասին հանդիսանում է Մոնմերակ համայնքի մաս։

## Աշխարհագրություն
Գտնվում է Փարիզ քաղաքից 430 կմ հարավ-արևմուտք, Պուատիե քաղաքից` 135 կմ հարավ, Անգուլեմ քաղաքից` 39 կմ հարավ-արևմուտք։

## Բնակչություն
**Բնակչության քանակը ըստ տարիների**

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ

## Տնտեսություն
2010 թվականին ուներ 130 աշխատունակ (15-64 տարեկան) բնակիչ, որոնցից ակտիվ էին 106-ը, իսկ ոչ ակտիվները` 24։ Ակտիվության ցուցանիշը կազմում է 81,5 %։ 106 աշխատունակ մարդկանցից աշխատել է 96 անձ (49 տղամարդ և 47 կին)։ Գործազուրկ են եղել 10 անձ (5 տղամարդ և 5 կին)։ 24 անաշխատունակներից 4-ը եղել են աշակերտներ կամ ուսանողներ, 16-ը` թոշակառուներ, իսկ 4-ը չեն աշխատել տարբեր պատճառներով։

## Տես նաև
* Շարանտ գավառի համայնքների ցանկ

## Արտաքին հղումներ
*INSEE

## Ծանոթագրություններ

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Մերինյակ (Շարանտի գավառ)

**Մերինյակ** (), համայնք Ֆրանսիայի Նոր Ակվիտանիա մարզի Շարանտ գավառում։

Բնակչությունը 2008 թվականի դրությամբ կազմում է 700 մարդ, բնակչության խտությունը` 37.82 մարդ/կմ²։ Բնակավայրը զբաղեցնում է 18.51 կմ² տարածք։

## Աշխարհագրություն
Գտնվում է Փարիզ քաղաքից 400 կմ հարավ-արևմուտք, Պուատիե քաղաքից` 105 կմ հարավ, Անգուլեմ քաղաքից` 20 կմ արևմուտք։

## Բնակչություն
**Բնակչության քանակը ըստ տարիների**

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ

## Տնտեսություն
2010 թվականին ուներ 461 աշխատունակ (15-64 տարեկան) բնակիչ, որոնցից ակտիվ էին 341-ը, իսկ ոչ ակտիվները` 120։ Ակտիվության ցուցանիշը կազմում է 74,0 %։ 341 աշխատունակ մարդկանցից աշխատել է 311 անձ (161 տղամարդ և 150 կին)։ Գործազուրկ են եղել 30 անձ (15 տղամարդ և 15 կին)։ 120 անաշխատունակներից 27-ը եղել են աշակերտներ կամ ուսանողներ, 54-ը` թոշակառուներ, իսկ 39-ը չեն աշխատել տարբեր պատճառներով։

## Տես նաև
* Շարանտ գավառի համայնքների ցանկ

## Արտաքին հղումներ
*INSEE

## Ծանոթագրություններ

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ